jkorsvik/nowiki_second_scrape_merged huggingface dataset:
Reinsletta

Reinsletta er et strøk i bydelen Rønvika i Bodø, Nordland. Reinsletta er spesiell på mange måter, spesielt variasjonen i bebyggelsen. Gamle gårder og herskapshus med store hager er nærmeste nabo til rekkehus og toetasjes leilighetskomplekser. På østkanten av strøket bygges blokkene. 
Reinsletta er også på mange måter en blindvei, for strøket har ingen hovedveier, bare boliggater. Den eneste nevneverdige veien er Reinslettveien, som er den mest trafikkerte veien, med fotgjengerfelt på begge sider av veien. Den er en blindvei i vest, og krysser hele Reinsletta midt på til Reinslettkrysset, hvor den fortsetter til Saltvern skole som ligger ved nabostrøket Myrvoll.
Solvoll

Solvoll er et boligstrøk i bydelen Rønvika i Bodø. Strøket ligger i vest og består av villabebyggelse med relativ stor hage, men noen leilighetkomplekser forekommer innimellom, men er ofte ikke høyere enn tre etasjer og passer med resten av arkitekturen. 
Solvolls grenser mot nabostrøkene Reinsletta og Flatvoll er ikke tydelige, og varierer kan variere. Et vanlig skillet er bebygelsen i triangelet mellom Rønvikveien, Reinslettveien og Leiteveien er Solvoll, pluss Rønvikveien 1 til 23 på oddetallssiden (som er bebyggelsen nord for triangelet), Sjøgata 71 og 73 og Kortneset.
Daniel Keighran

Daniel Alan Keighran (født 18. juni 1983) er en australsk soldat og den tredje som er tildelt Victoriakorset for Australia, landets høyeste utmerkelse.


== Karriere ==
Keighran vervet seg i 2000 og har tjenestegjort i Øst-Timor, Irak og Afghanistan.I 2011 ble Keighran overført til reservestyrkene og er tilknyttet 11th/28th Battalion, Royal Western Australia Regiment.I sin sivile karriere er Keighran gullgraver.


== Victoria Cross ==

Keighran ble tildelt Victoria Cross for sine handlinger da han tjenestegjorde med 6th Battalion, Royal Australian Regiment i kamp under slaget ved Derapet den 24. august 2010.Under kamphandlingene eksponerte Keighran seg «with complete disregard for his own safety» for fiendtlig ild for å dra ildgivingen vekk fra soldater som behandlet en såret soldat. Keighrans handlinger under kamphandlingene blir regnet som årsaken til at styrken hans klarte å trekke seg tilbake uten flere tap.Keighran ble tildelt dekorasjonen av generalguvernøren for Australia, Quentin Bryce, i en seremoni i Canberra den 1. november 2012.  Han ble den tredje soldaten til å mottak  Victoria Cross for Australia, og den første som ikke var medlem av spesialstyrkene.


== Utmerkelser ==
I tillegg til Victoria Cross har Keighran også mottatt Australian Active Service Medal med spennene «ICAT» og «IRAQ 2003», Afghanistan Medal, Iraq Medal, Australian Service Medal med spenne «EAST TIMOR», Australian Defence Medal, FN-medaljen for UNAMET og NATO-medaljen i versjon Non-Article 5 med spenne «ISAF».Avdelinger han har tjenestegjort i er videre tildelt Meritorious Unit Citation og Presidential Unit Citation.


== Referanser ==
Henning Berg (trombonist)

Henning Berg (f. 1954) er en tysk jazzmusiker (trombone og komposisjon) og høyskolelærer.
Berg var fra 1982 til 1996 trombonist i WDR Big Band Köln. Han forlot bandet for å jobbe mer med egne prosjekter innen jazz og improvisert musikk. Berg arbeidet i flere duoprosjekter med Bob Brookmeyer, og spilte fra 1994 jevnlig i duoer med den engelske pianisten John Taylor.
Senere har Berg CD-utgivelse med eget band, «Henning Berg Quartett» og også sammen med flere andre tyske og internasjonale jazzensembler.
Berg har vært delaktig i utviklingen av «Tango», som er programvare for interaktivt samspill med datamaskinen gjennom automatisk respons på improvisert musikk.
Henning Berg er professor i jazztrombone ved Hochschule für Musik Köln og har også vært høyskolelærer ved Folkwang Schule Essen. Han har også komponert og produsert filmmusikk for WDR.


== Referanser ==


== Eksterne lenker ==
Henning Bergs nettsted (tysk)
Om Henning Berg, fra kalvos.org (engelsk)
Short Sunderland L2167

Short Sunderland L2167 var et britisk rekognoseringsfly som 9. april 1940 kom i kamp med og ble skutt ned av tyske jagerfly under invasjonen av Norge.
Det britiske flyet var et stort sjøfly («flying boat») av typen Short Sunderland som hadde stor rekkevidde. L2167 hadde tatt av fra Invergordon i Skottland omtrent midt på dagen 9.april med oppdrag å undersøke hva som foregikk rundt Oslo. Flyet kom inn fra Nordsjøen ved Stavanger og gikk over fjellene. Flyet kom inn over Oslo 17:30 på ettermiddagen og fotograferte blant annet Oslo havn. Flyet gjorde en stor sving over Oslo (der flyet ble truffet av tysk luftvern), snudde vestover igjen, og ble da forfulgt av tyske jagerfly Messerschmitt 110 som tok av fra Fornebu. L2167 ble innhentet over Sollihøgda og luftkampen fortsatte over Holsfjorden.Flyet eksploderte over Hornsetra styrtet i Finnemarka ovenfor Holsfjorden. Av besetningen på ti overlevde bare Ogwyn George etter et fritt fall på nesten 1000 meter. George landet i grantrær og dyp snø, og ble reddet etter mange timer ned fra marka av skogsarbeider Johan T. Bråthen. De ni omkomne var de første allierte soldater som falt i kampen om Norge. Soldatene var fra Storbritannia, Nord-Irland, Canada og Australia. De omkomne ble hentet ned av Drammen trekkhundklubb og gravlagt ved Sylling kirke. Noen vrakdeler fra flyet ligger fortsatt i Finnemarka.
I 2010 ble dokumentarfilmen A Very Short War (En kort innsats for Norge) laget om hendelsen, den har blant annet vært vist på NRK TV. Ogwyn George tilbragte resten av krigen som krigsfange. Etter 32 år møttes George og Bråthen igjen i Erik Byes fjernsynsprogram.


== Referanser ==
Jonas Karlsson

Sven Bert Jonas Karlsson (født 11. mars 1971 i Salem i Stockholms län (vokste opp i Värmdö) er en svensk skuespiller og forfatter. Han studerte ved Teaterhögskolan i Stockholm 1994–98. I 2003 fikk han en Guldbagge for sin rolle i filmen Detaljer.


== Utvalgt filmografi ==
1981 - Rasmus på luffen
1993 - Härifrån till Kim
1993 - Sökarna
1995 - 30:e november
1996 - Juloratoriet
1997 - Hammarkullen (TV)
1998 - Längtans blåa blomma (TV)
1999 - Tsatsiki, morsan och polisen
1999 - Julens hjältar (TV, Julkalendern)
2000 - Livet är en schlager
2001 - Hans och hennes
2001 - Gustav III:s äktenskap (TV)
2001 - Om inte
2003 - Miffo
2004 - Danslärarens återkomst (TV)
2004 - Om Stig Petrés hemlighet (TV)
2004 - Håkan Bråkan & Josef
2005 - Kim Novak badet aldri i Genesaretsjøen
2005 - Bang Bang Orangutang
2006 - Den sista hunden i Rwanda
2006 - LasseMajas detektivbyrå (TV, Julkalendern)
2009 - Scener ur ett kändisskap
2009 - Mannen under trappan (TV)
2011 - Solsidan (TV-serie)
2017 - Snømannen/The Snowman


== Referanser ==


== Eksterne lenker ==
(en) Jonas Karlsson på Internet Movie Database 
(no) Jonas Karlsson hos Filmfront 
(sv) Jonas Karlsson i Svensk Filmdatabas 
(da) Jonas Karlsson på Filmdatabasen 
(da) Jonas Karlsson på danskefilm.dk 
(da) Jonas Karlsson på danskfilmogtv.dk 
(da) Jonas Karlsson på danskfilmogtv.dk 
(da) Jonas Karlsson på Scope 
(fr) Jonas Karlsson på Allociné 
(en) Jonas Karlsson på AllMovie 
Svensk filmdatabas
Tjerand

Tjerand er et mannsnavn, som er en variant av Hjarrand. Navnet betyr «sverdmannen». Navnet har sin opprinnelse i  norrønt Hjarrandr og den eldre formen Hjarrandi, en variant av gammelhøytysk Herrant. Navnet utviklet seg i Norge til Kjerand og Kjerrand, særlig på Sørvestlandet, der skrivemåten også ble til Tjerand, fordi lydene kj og tj uttales likt. En annen form av navnet er Jarand, særlig benyttet i Aust-Agder og Telemark.I  2011 var det 49 menn i Norge med Tjerand som første fornavn.


== Referanser ==
Tomasboken

Tomasboken er en kristen tekst, trolig fra 300-tallet, som ble oppdaget blant Nag Hammadi-skriftene i 1945.
Teksten fremstår som en samtale mellom Jesus og apostelen Tomas. Tema i samtalen er de siste tider, etikk og askese, særlig seksuell avholdenhet.Teksten er oversatt til norsk i antologien Koptiske skrifter, 2012.


== Referanser ==
Huang Daozhou

Huang Daozhou (kinesisk: 黄道周, født 1585, død 1646) var en kinesisk kalligraf, lærd og embedsmann. 
Han hadde en rekke ledende verv i keiserhoffet, blant annet som undervisningsminister. Han er kjent for sine åpenhjertige råd til keiserne. Dette bragte ham Chongzhen-keiserens unåde, og han ble degradert og til og med fengslet.
Sent i livet meldte han seg til tjeneste som general mot mandsjurenes invasjonsstyrker. Han ble fanget men nektet å underkaste seg, og ble derfor drept av den mandsjurske hær. 


== Referanser ==


== Kilder ==
Huang Daozhou kort biografi
Austerdalsvatnet

Austerdalsvatnet er en innsjø 207,5 meter over havet i Austerdalen sør for Svartisen i Rana kommune, Nordland. Vatnet får tilsig fra mindre bekker i vest, og direkte fra Austerdalsisen som strekker seg ned til vatnet i øst.
Vatnet har oppstått som følge av bresmelting i løpet av siste hundreår. Det er derfor fisketomt. Tidligere gikk breen lenger ned og stengte utløpet mot Svartisdalen. På kart fra 1901 er det kun en liten vannansamling i forkant av istungen. På grunn av bredemningen, var utløpet mot Glomdalen i vest. i 1940 brast isdemningen, og for å hindre en flomkatastrofe (jökulhlaup), ble det laget en avløpstunnel til Svartisvatnet i øst. Vatnet har i dag ikke avløp på bakken, men drenerer kun gjennom denne tunnelen og underjordiske grotter.På bakgrunn av planer fra 1980-tallet, ble det gitt konsesjon i 1990 for regulering av innsjøen til kraftutbygging, som del av Saltfjellet/Svartisen-prosjektet. Statkraft søkte om planendring i 1999, men resultatet av denne prosessen ble at Regjeringen i Stortingsmelding nr. 37 (2000-2001) gikk i mot utbyggingen, og ved behandlingen i Stortinget 30.5.2001 ble prosjektet skrinlagt.
Vatnet ligger like sør for grensa til Saltfjellet-Svartisen nasjonalpark. Det er under vurdering om nasjonalparken skal utvides i området.


== Referanser ==
Cheoah-demningen

Cheoah-demningen er en demning med vannkraftverk i Graham og Swain counties, i delstaten Nord-Carolina i USA. Den ligger på Little Tennessee River og består av en demning og ett krafthus, de første av en serie kraftutbygginger gjennomført av  Tallassee Power Company, dagens Tapoco (Alcoa). Prosjektet startet i 1916  og kraftverket stod ferdig i 1919. demningen skaper det lange, smale Cheoah-reservoaret, som dekker om lag 261 hektar og et nedbørsområde på 4.160 km². Langs reservoaret går en malerisk kjørevei.
I likhet med Calderwood-demningen og Chilhowee-demningen, får også Cheoah sitt vann ved regulering hos Tennessee Valley Authority fra Fontana-demningen. Denne demningen er den primære vannreguleringsdammen i Little Tennessee River.
Da Cheoah-demningen stod ferdig var den verdens høyeste overflommingsdam. Turbinene var verdens største, og transmisjonslinjen på 150 kV med et spenn på 5 010 fot (1 527,05 m) over elven, hadde dengang verdens sterkeste spenning og lengste kabelstrekk.I 1993 ble det tatt opp scener ved demningen til filmen The Fugitive, med Harrison Ford i hovedrollen.


== Referanser ==


== Eksterne lenker ==
Cheoah Dam - TVA nettside.
'Cheoah - Alcoa nettside.
Flowers

Flowers er et samlealbum av The Rolling Stones, utgitt i USA sommeren 1967.
Flowers er en samling sanger innspilt i perioden desember 1965 til desember 1966, en periode da Rolling Stones var på sitt mest kommersielle. Amerikanerne ville ha et nytt album, men de hadde ikke samlet nok sanger til et nytt studioalbum, så det ble et samlealbum.
Albumet består av sanger tidligere kun utgitt på singel i USA («Have You Seen Your Mother?» og «Mother's Little Helper»), sanger som ikke var med på de amerikanske versjonene av albumene Aftermath og Between the Buttons («Out of Time» i forkortet versjon, «Take It or Leave It», «Back Street Girl» og «Please Go Home») samt uutgitte sanger fra Aftermath-innspillingene. Disse sangene, «My Girl», «Ride On, Baby» og «Sittin' on a Fence», var dermed ikke tilgjengelige i bandets hjemland, England.
Rolling Stones' største hit i denne perioden, «Paint It, Black», passet ikke inn på Flowers, som nådde en 3.-plass på Billboard 200 sommeren 1967.


== Sporliste ==
Alle sanger er skrevet av Mick Jagger og Keith Richards, med mindre noe annet er oppgitt.

Side én«Ruby Tuesday» – 3:17
«Have You Seen Your Mother, Baby, Standing in the Shadow?» – 2:34
«Let's Spend the Night Together» – 3:36
«Lady Jane» – 3:08
«Out of Time» – 3:41
«My Girl» (Smokey Robinson/Ronald White) – 2:38Side to«Back Street Girl» – 3:26
«Please Go Home» – 3:17
«Mother's Little Helper» – 2:46
«Take It or Leave It» – 2:46
«Ride On, Baby» – 2:52
«Sittin' on a Fence» – 3:03


== Besetning ==
The Rolling StonesMick Jagger – sang, munnspill
Brian Jones – akustisk slide gitar, sitar, tamboura, mellotron, keyboard, munnspill
Keith Richards – akustisk og elektrisk gitar, bass, sang
Charlie Watts – slagverk, perkusjon
Bill Wyman – bass, perkusjonØvrige medvirkendeJack Nitzsche – piano, orgel, cembalo
Ian Stewart – piano, orgel


== Referanser ==


== Eksterne lenker ==
(en) Flowers på Discogs 
(en) Flowers på MusicBrainz 
(en) Flowers på Spotify 
(en) Flowers på AllMusic
Rediscovered

Rediscovered er et studioalbum med a1, utgitt den 2. november 2012. Albumet er produsert av bandet selv og vil kun bli utgitt i Norge i første omgang.


== Sporliste ==
«Trust Me»
«Christopher Columbus»
«Riot»
«That Somebody Is Me»
«Lovesick»
«Fallen from Grace»
«Starlights»
«Blackout»
«Just Three Words» (med Annie Khalid)
«Stones»
«Grateful»


== Eksterne lenker ==
Offisielt nettsted for a1
Gledeståra

Gledeståra er et musikkalbum med Terje Nilsen, utgitt den 2. november 2012. Albumet inneholder opptak som aldri er utgitt før. Tittellåten ble opprinnelig skrevet til Kirkens Bymisjon. Da inneholdt den åtte vers. På dette albumet er den kuttet ned til to.


== Sporliste ==
«Willy Knickersen»
«Evig din»
«Æ og min elskede»
«Kommer du hit?»
«Vi gjør det»
«Mann og kone»
«Gledeståra»
«Ungan»
«Grete»
«To eldre herrer»
«Sommernatt»
«Dama mi» (demo)
«Hjem te jul»
«Far sin hatt»
«Æ»


== Referanser ==


== Kilder ==
Grubstad, Torgeir (2012) «Derfor får du ikke høre Mjelle» Intervju med Terje NIlsen om Gledeståra i nettavisen an.no, 27. oktober 2012  Les i fulltekst
Helgheim, Roar (2012) «Jazzen til Nilsen». Dagsavisen 3. november 2012 Anmeldelse av Gledeståra Les i fulltekst
Line Margareta Foss

Line Margareta Foss (født 8. desember 1978) er en norsk syklist, triatlet og tidligere skøyteløper. Hun er norgesmester i lagtempo på sykkel fra 2006. Foss er også norgesmester i lagkonkurranse i duathlon fra 2011, hvor hun selv tok en sølvmedalje i den individuelle konkurransen. Hun vant Norseman i 2014.
Under forbundstinget 2012 til Norges Triathlonforbund på Toppidrettsenteret i Oslo den 14. april, ble Foss valgt inn som medlem av kontrollkomitéen.


== Personlige rekorder i skøyteløp ==


== Personlig liv ==
Hun er samboer med Even Chiodera som er en triatlet og langrennsløper. Foss ble våren i 2012 operert for hudkreft, noe som gjorde at sesongen 2012 ble satt på vent til sensommeren/høsten samme år.


== Referanser ==


== Eksterne lenker ==
(en) Line Margareta Foss – Speedskatingbase.eu 
(en) Line Margareta Foss – SpeedSkatingNews.info 
(en) Line Margareta Foss – Cycling Archives 
(en) Line Margareta Foss – Cycling Quotient 
(en) Line Margareta Foss – CycleBase 
(en) Line Margareta Foss – TheSports.org 
Foss' utøver blogg på Team United Bakeries nettsted.
- Trening er som narkotika – Artikkel om hennes debut i Norseman inkludert en videosnutt.
Profil på Giant-Bicycles.comSykkelProfil på RittRanking.Merida.no
Zhang Qi

Zhang Qi (født 24. november 1990) er en kinesisk handikappet bocciaspiller som konkurrerer i klassen BC1, som er en av klassene for utøvere med cerebral parese. 


== Karrière ==
Zhang kom på 23.-plass i World Cup Championships 2007 i Belfast. Hun kom på 9.-plass individuelt i Paralympiske sommerleker 2008 i Beijing. Ved PL 2008 deltok hun også i lagkonkurransen, der hun var lagets yngste deltaker. Kina kom her på 4.-plass i lagkonkurransen, etter tap 4-5 for Spania i bronsefinalen.Hun kom på 12.-plass i Asian Para Games 2010, der hun ble slått ut i gruppespillet med én seier og to tap. I World Cup 2011 i Belfast kom hun på 2.-plass individuelt. Her tapte hun 2-3 for Kwang Min Ji i finalen.I Paralympiske sommerleker 2012 i London fikk hun én sølvmedalje; i lagkonkurransen fikk Kina sølv i klassen BC1-2, etter tap 10-5 mot Thailand i finalen. Individuelt kom hun på 6.-plass i klassen BC1. Hun tapte 2-3 for João Paulo Fernandes i kampen om femteplassen.


== Referanser ==


== Eksterne lenker ==
Profil hos IPC
London 2012 - Qi Zhang
London 2012 - Athletics - Boccia (resultater PL 2012)
Pachylioides resumens

Pachylioides resumens er en sommerfugl som hører til familien svermere. Den er den eneste kjente arten i sin slekt.


== Utseende ==
En middelsstor til stor (vingespenn 63-102 millimeter), brun svermer. Fragen varierer fra gulbrun til brungrå. Forvingen har en litt krokete spiss og ujevn ytterkant, bakhjørnet er litt tilbaketrukket og rettvinklet. Bakvingen er svart langs forkanten og i et felt i midten. På undersiden har vingene mørkr streker.

		
		
		


== Levevis ==
Larvenen lever på planter i fikenslekten (Ficus) og også på slekten Echites (Apocynaceae).


== Utbredelse ==
Arten er utbredt over det meste av Sør- og Mellom-Amerika, også i Vestindia. Streifindivider kan forekomme i USA.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Pachylioides Hodges, 1971
Pachylioides resumens (Walker, 1856)


== Kilder ==
Markku Savela's Lepidoptera and some other life forms: Sjekkliste over artene. Hentet 25.10. 2012.
Oehlke, B. (2011) Tribus Dilophonotini. Med bilder av arten [1]


== Eksterne lenker ==
(en) Pachylioides resumens i Encyclopedia of Life 
(en) Pachylioides resumens i Global Biodiversity Information Facility 
(en) Pachylioides resumens hos ITIS 
(en) Pachylioides resumens hos NCBI 
(en) Kategori:Pachylioides resumens – bilder, video eller lyd på Wikimedia Commons 
(en) Pachylioides resumens – galleri av bilder, video eller lyd på Wikimedia Commons
Protaleuron rhodogaster

Protaleuron rhodogaster er en sommerfugl som hører til familien svermere. Den er tilsynelatende svært sjelden.


== Utseende ==
En middelsstor (vingespenn ca. 70 millimeter), kraftig svermer. Forvingen har en krokete spiss og litt tannet ytterkant. Fargen varierer frå brunrød til brungul, spraglete, ofte med innslag av rosa i vingen ytre del. Bakvingen er mørk. Bakkroppen har svarte og hvite tverrstriper på sidene. Undersiden har store, skarpt rosa felter på vingene og kroppen.


== Levevis ==
Arten er funnet i 1500–2000 meters høyde. Den er muligens mest aktiv i grålysningen.


== Utbredelse ==
Arten er utbredt i Sør-Amerika, fra Ecuador i nord til Bolivia i sør. Den er regnet som svært sjelden, per 2005 var det bare kjent tre eksemplarer i samlinger.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Protaleuron Rothschild & Jordan, 1903
Protaleuron rhodogaster Rothschild & Jordan, 1903


== Kilder ==
Markku Savela's Lepidoptera and some other life forms: Sjekkliste over artene. Hentet 25.10. 2012.
Oehlke, B. (2011) Tribus Dilophonotini. Med bilder av arten [1]


== Eksterne lenker ==
(en) Protaleuron rhodogaster i Encyclopedia of Life 
(en) Protaleuron rhodogaster i Global Biodiversity Information Facility 
(en) Protaleuron rhodogaster hos NCBI 
(en) Kategori:Protaleuron rhodogaster – bilder, video eller lyd på Wikimedia Commons
Protaleuron

Protaleuron er en slekt av svermere.


== Utseende ==
Middelsstore, brunspraglede svermere med litt krokete vingespiss.
Bakvingen er mørk, bakkroppen har svarte og hvite tverrstriper på sidene.


== Levevis ==
Artene er funnet mellom 1500-2100 meter over havet i Andesfjellene.


== Utbredelse ==
Slekten er utbredt i Sør-Amerika, fra Ecuador i nord til Bolivia i sør. Begge artene er regnet som meget sjeldne, det er bare kjent en håndfull eksemplarer til sammen av dem.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Protaleuron Rothschild & Jordan, 1903
Protaleuron herbini Haxaire, 2001
Protaleuron rhodogaster Rothschild & Jordan, 1903


== Kilder ==
Markku Savela's Lepidoptera and some other life forms: Sjekkliste over artene. Hentet 25.10. 2012.
Oehlke, B. (2011) Tribus Dilophonotini. Med bilder av artene [1]


== Eksterne lenker ==
(en) Protaleuron i Encyclopedia of Life 
(en) Protaleuron i Global Biodiversity Information Facility 
(en) Protaleuron hos NCBI 
(en) Kategori:Protaleuron – bilder, video eller lyd på Wikimedia Commons
Madelen Søfteland

Madelen Søfteland (født 6. januar 1989) er en norsk utøver av kampsporten K1. Hun er opprinnelig fra Grimstad,
I 2016 flyttet hun til Italia for å satse som profesjonell K1-utøver. Hun trenes av Didier Le Borgne.I klassen «kickboxing light contact» (klasse 65 kg) har hun representert Norge i EM og VM fem ganger. Hun vant VM-sølv fra 2015 og 2013 og EM-bronse i 2014 og 2012.I klassen for senior er hun fem ganger norgesmester i kickboksing. Hun har vunnet Europacupen to ganger.Hun ble kåret til beste kvinnelige utøver på Idrettsgalla Sør i 2015. Sin første norgesmestertittel som senior vant hun i 2011. Hun fikk sin første internasjonale mesterskapsmedalje i 2012, da hun fikk bronse i EM etter å ha tapt for Nicole Trimmel fra Østerrike.I november 2018 ble det offentliggjort at Søfteland skulle spille den kvinnelige hovedrollen i den første franske superhelt-filmen Flying Guy, med Emmanuel Buriez som regissør.


== Meritter ==
2006: Beste kvinnelige utøver - junior NM, Risør
2006:  Gull - Norgesmester junior, Risør
2006:  Gull - Norgesmester junior, semi kontakt, Risør
2007:  Bronse - NM, semi kontakt
2007:  Bronse - NM
2007:  Sølv - sammenlagt Norges Cup senior, semi kontakt
2008:  Gull - sammenlagt  Norges Cup, semi kontakt
2008:  Sølv - sammenlagt Norges Cup
2009:  Sølv - NM, Bergen
2009:  Sølv - NM, semi kontakt, Bergen
2010:  Sølv - sammenlagt Norges Cup
2010:  Gull - Italian Open
2010:  Gull - Scandinacian Open, Fredrikstad
2010:  Gull - Golden Belt
2011:  Sølv Golden Glove
2011:  Gull - Scandinavian Open, Oslo
2011:  Gull - Norgesmester, Oslo
2011:  Sølv Irish Open
2011: Kvartfinale,  VM, Skopje  Makedonia
2012:  GullCoppa Europa
2012  Gull - Norgesmester
2012:  Gull - Norgesmester, Mjøndalen
2012:  Bronse - World Cup, Rimini Italia
2012:  Bronse - EM, Ankara Tyrkia
2013  Sølv - VM, Antalya, Tyrkia
2013 Gull - Norgesmester
2014  Bronse- EM, Slovenia
2014 Gull - Norgesmester
2015  Sølv - VM, Dublin, Irland
2015  Gull - Norgesmester


== Filmografi ==
Flying Guy – regi: Emmanuel Buriez 


== Referanser ==


== Kilder ==
Agderposten - EM-bronse i kickboksing
Agderposten - Lover å slå hard ifra seg
Grimstad Adressetidende - Imponerte mot europamester
Norges Kickboksing Forbund - Stevneresultater Arkivert 1. april 2013 hos Wayback Machine.


== Eksterne lenker ==
Offisielt nettsted
Marinens Flyvebaatfabrikk M.F.4

Marinens Flyvebaatfabrikk M.F.4 var et toseters, enmotors skolefly bygget for Marinens flygevåpen av Marinens flyvebaatfabrikk.
Man startet utvikling av flyet da stadig flere av skoleflyene M.F.1 ble utrangert. M.F.4 bygger i det alt vesentlige på samme konstruksjon som M.F.1, men vingespennet ble vesentlig forkortet for å passe til hangarene. Halepartiet ble laget som monoplan utførelse. Motoren var av merke Scania Vabis, lisensbygde Mercedes, med 100 hk, som ga toppfart på 100 km/t. To av de gjenværende M.F.1 ble bygd om til M.F.4. Den første maskinen ble levert våren 1918, og flyene ble kjent for å være robuste og slitesterke. Det siste av typen ble utrangert i 1924.


== Litteratur ==
Arheim, Tom (1994). Fra Spitfire til F-16: Luftforsvaret 50 år 1944–1994 (norsk). Oslo: Sem & Stenersen. ISBN 82-7046-068-0. 
Hafsten, Bjørn (2003). Marinens Flygevåpen 1912–1944 (norsk). Oslo: TankeStreken AS. ISBN 82-993535-1-3. 


== Eksterne lenker ==
MF.4